
REPUBLIKA HRVATSKA
TRGOVAČKI SUD U RIJECI
      Rijeka, Zadarska 1 i 3
	

U   I M E   R E P U B L I K E   H R V A T S K E
R J E Š E N J E


		Trgovački sud u Rijeci, po sucu Veri Jelenović, odlučujući o prijedlogu Financijske agencije, Zagreb, Ulica grada Vukovara 70, Regionalni centar Rijeka, Podružnica Rijeka, Rijeka, F. Kurelca 8, OIB: 85821130368 za otvaranje stečajnog postupka nad trgovačkim društvom POSLOVNE ZONE RIJEKA društvo s ograničenom odgovornošću za proizvodnju, trgovinu i usluge Dražice, Podhum bb, OIB: 18734898229, MBS: 040265659, dana 19. prosinca 2016. godine  

r i je š i o   j e

I. Obustavlja se prethodni postupak  radi utvrđivanja uvjeta za otvaranje stečajnog postupka nad dužnikom POSLOVNE ZONE RIJEKA društvo s ograničenom odgovornošću za proizvodnju, trgovinu i usluge Dražice, Podhum bb, OIB: 18734898229, MBS: 040265659 i odbija se kao neosnovan prijedlog predlagatelja Financijske agencije, Zagreb, Ulica grada Vukovara 70, Regionalni centar Rijeka, Podružnica Rijeka, Rijeka, F. Kurelca 8, OIB: 85821130368  za otvaranje stečajnog postupka nad dužnikom POSLOVNE ZONE RIJEKA društvo s ograničenom odgovornošću za proizvodnju, trgovinu i usluge Dražice, Podhum bb, OIB: 18734898229, MBS: 040265659. 
II. Ročište radi očitovanja o prijedlogu za otvaranje stečajnog postupka nad dužnikom i raspravi o pretpostavkama za otvaranje stečajnoga postupka određeno za dan 11. travnja 2017. godine u 9:00 sati otkazuje se kao bespredmetno.


Obrazloženje
		Predlagatelj je dana 12. svibnja 2016. g. podnio ovom sudu prijedlog za otvaranje stečajnog postupka nad dužnikom POSLOVNE ZONE RIJEKA društvo s ograničenom odgovornošću za proizvodnju, trgovinu i usluge Dražice, Podhum bb, OIB: 18734898229, MBS: 040265659 uz obrazloženje kako dužnik na dan 1. rujna 2015. godine u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 512 dana u ukupnom iznosu od 88.209,27 kn i dva zaposlena.
		Rješenjem ovog suda posl. br. St-1077/2016 od 13. prosinca 2016. godine pokrenut je prethodni postupak nad ovim dužnikom radi utvrđivanja pretpostavki za otvaranje stečajnog postupka nad dužnikom. Istim je rješenjem određeno i ročište radi očitovanja o prijedlogu za otvaranje stečajnog postupka nad dužnikom i raspravi o pretpostavkama za otvaranje stečajnoga postupka za dan 11. travnja 2017. godine u 9:00 sati. 
		Naknadno je u spis dostavljen podnesak Financijske agencije (ovdje predlagatelja) od 16. prosinca 2016. godine iz kojeg proizlazi da u Očevidniku redoslijeda osnova za plaćanje dužnik više nema nepodmirenih osnova za plaćanje.
		Slijedom navedenoga, a na temelju članka 128. stavak 9. i 6. Stečajnog zakona (objavljen u NN 71/15, dalje: SZ), a u svezi sa člankom 5. i 6. SZ-a, valjalo je odlučiti kao u izreci.
				Rijeka, 19. prosinca 2016. g.

							                Sudac
							          Vera Jelenović



						
UPUTA O PRAVNOM LIJEKU:
	Protiv  ovog  rješenja nezadovoljna stranka može podnijeti žalbu u roku od 8 dana od   dana primitka istog. Žalba  se podnosi putem ovog  suda u dva istovjetna primjerka, a o žalbi odlučuje Visoki trgovački sud  Republike  Hrvatske.

































DNA
· podnositelju prijedloga
· dužniku
· pravnoj osobi koja za dužnika obavljaju poslove platnog prometa Splitska banka d.d., Veneto banka d.d., OTP banka Hrvatska d.d.
· e-Oglasna ploča

Rijeka, 19. prosinca 2016.



							                Sudac
							          Vera Jelenović

